Държавен вестник, бр. 102, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  102
(4) Данъците върху доходите на физически 
лица се начисляват, удържат, отчитат и внасят 
от бюджетните предприятия по ал. 1 на осно­
вата на принципите, правилата и сроковете на 
централизираното разплащане по ал. 1 – 3, без 
да се превеждат по сметките за приходите на 
централния бюджет на Националната агенция 
за приходите и при спазване на приложимия 
режим на данъчно облагане.
(5) Министърът на финансите дава указания 
по прилагането на ал. 1 – 4.
§ 26. Определя извънбюджетните сметки и 
фондове за 2013 г. съгласно приложение № 8.
§ 27. (1) Левовите плащания на Държавен 
фонд „Земеделие“, включително плащанията 
на Разплащателната агенция, както и на из­
вънбюджетната сметка на Националния фонд 
към министъра на финансите за средствата от 
Структурните фондове и Кохезионния фонд на 
Европейския съюз, включително плащанията 
за сметка на свързаното с тях национално 
съфинансиране и авансово финансиране от 
централния бюджет, се извършват чрез систе­
мата за електронни бюджетни разплащания.
(2) Авансовото финансиране от централ­
ния бюджет може да се извършва по реда, 
в размерите и в сроковете за предоставяне, 
погасяване и отчитане, предвидени за финан­
сирането на плащанията на извънбюджетните 
сметки и фондове, включени в системата за 
електронни бюджетни разплащания, при не­
достиг на средствата по съответната сметка, 
както и със средства от трансфера по чл. 1, 
ал. 2, раздел III, т. 1.10.
(3) Средствата от Европейския съюз по ал. 1 
постъпват по сметки в Българската народна 
банка. Министърът на финансите съгласувано 
с управителя на Българската народна банка 
определя реда и начина на обслужване на тези 
сметки и извършването на операции по тях.
§ 28. (1) Средствата на извънбюджетната 
сметка на Националния фонд към минис­
търа на финансите се получават, разходват 
и отчитат в съответствие с изискванията на 
Европейския съюз и страните-донори и по 
реда на чл. 45, ал. 2 от Закона за устройството 
на държавния бюджет.
(2) Годишните разчети на извънбюджетните 
средства по ал. 1 се утвърждават и променят 
от Министерския съвет.
(3) Промени на разчетите по ал. 2 се правят 
по предложение на министъра на финансите 
след изтичане на третото тримесечие на бю­
джетната година при съществено влошаване 
на техния баланс.
(4) Министърът на финансите може да 
извършва промени по отделните показатели, 
утвърдени по реда на ал. 2, в рамките на 
общия размер на разходите и трансферите.
(5) Чрез извънбюджетната сметка по ал. 1 
се осъществяват получаването, разходването 
и управлението на средствата от помощта, 
предоставена на Република България от Ев­
ропейския съюз по предприсъединителните 
инструменти ФАР, Кохезионния фонд (Регла­
мент (ЕО) 1164/94) и САПАРД, Структурните 
фондове и Кохезионния фонд на Европейския 
съюз, програмите за трансгранично сътруд­
ничество по външни граници на Европейския 
съюз, Преходния финансов инструмент, Фи­
нансовия механизъм на Европейското иконо­
мическо пространство, Норвежкия финансов 
механизъм и Програмата за сътрудничество 
„България – Швейцария“, както и кореспонди­
ращото съфинансиране от държавния бюджет.
(6) Националният фонд може да осигурява 
за сметка на постъпили текущо през годи­
ната или налични като преходен остатък от 
предходни години средства от централния 
бюджет авансово финансиране в хода на из­
пълнението на администрираните оперативни 
и други международни програми.
§ 29. (1) На бенефициенти – бюджетни 
предприятия, Национална компания „Же­
лезопътна инфраструктура“ и „Метрополи­
тен“ – ЕАД, може да се предоставя авансово 
финансиране и по реда на § 27, ал. 2 по ред, 
начин и в срокове, определени от министъра 
на финансите.
(2) Авансовото финансиране по ал. 1 се 
предоставя под формата на временни безлих­
вени заеми между извънбюджетни сметки до 
размера на окончателните плащания от финан­
сирането на съответния проект. За определени 
случаи след предварително съгласуване между 
Министерството на финансите и съответния 
управляващ орган авансово финансиране 
може да се отпусне и за определени междинни 
плащания до техния размер.
(3) Авансовото финансиране по ал. 1 се 
предоставя на бенефициенти – бюджетни 
предприятия, под формата на временни без­
лихвени заеми между извънбюджетни сметки.
(4) Авансовото финансиране по ал. 1 се 
предоставя на Национална компания „Же­
лезопътна инфраструктура“ и „Метрополи­
тен“ – ЕАД, под формата на временна без­
лихвена финансова помощ, като операциите 
по предоставянето и възстановяването на 
тези суми се отразяват в отчетността на На­
ционалния фонд в частта на финансирането.
(5) Авансовото финансиране по ал. 1 
постъпва, използва се, възстановява се и 
се отчита чрез отделни сметки и кодове в 
СЕБРА, обособени от останалите средства 
на Националния фонд.
(6) Авансово финансиране може да се 
осигури и чрез други временно свободни 
средства на Националния фонд, включително 
за сметка на преходни остатъци от минали 
години, при спазване на изискванията на 
ал. 5 за обособяване на тези средства и 
операции.